衛卿弟賦詩見貽和答一首時有從軍之興
作者：葛勝仲
朝代：宋

paragraphs: 我如老屋人多閲，骯髒如君真可悦。
長塗未騁駒伏轅，窘步無堪鮒依轍。
諸賢衮衮位華顯，獨子棲棲困巖穴。
何妨虎子聊一探，况是龍泉未虞缺。
前時羮稀客告去，爾日瓶空糧又絕。
不緣閔已賦牢愁，獨爲傷時拭清血。
燕頷食肉骨素奇，龍額封侯計非拙。
勉旃矍鑠出據鞍，收卷毛錐從此决。